CELEX: C2005/106/73
Language: sl
Date: 2005-04-30 00:00:00
Title: Zadeva T -73/05: Tožba Alejandra Martína Magoneja proti Komisiji Evropskih skupnosti, vložena dne 14. februarja 2005

30.4.2005   
            
            
               SL
            
            
               Uradni list Evropske unije
            
            
               C 106/36
            
         Tožba Alejandra Martína Magoneja proti Komisiji Evropskih skupnosti, vložena dne 14. februarja 2005
   (Zadeva T -73/05)
   (2005/C 106/73)
   Jezik postopka: francoščina
   Alejandro Martín Magone, stanujoč v Bruslju, je dne 14. februarja 2005 vložil tožbo proti Komisiji Evropskih skupnosti na Sodišču prve stopnje Evropskih skupnosti. Zastopnik tožeče stranke je Eric Boigelot, avocat.
   Tožeča stranka Sodišču prve stopnje predlaga, naj:
   
               —
            
            
               razveljavi karierno ocenjevalno poročilo, sestavljeno za storilnost tožeče stranke na mestu 2.700 Echo med 1. januarjem 2003 in 31. decembrom 2003, vključno s postopki ugovora in druge odločbe, ki se na to nanašajo,
            
         
               —
            
            
               razglasi za nično odločbo OPI z dne 28. oktobra 2004, prejeto dne 12. novembra 2004, o zavrnitvi ugovora, vloženega dne 26. julija 2004 na podlagi člena 90(2) Kadrovskih predpisov,
            
         
               —
            
            
               razsodi, da je tožeča stranka žrtev psihičnega nadlegovanja in nadlegovanja v službi,
            
         
               —
            
            
               dodeli tožeči stranki odškodnino za premoženjsko in nepremoženjsko škodo, ocenjeno po pravični oceni na 39.169,67 evrov, s pridržkom zvišanja v teku postopka,
            
         
               —
            
            
               toženi stranki naloži plačilo stroškov.
            
         Tožbeni razlogi in bistvene trditve
   V podporo svoji tožbi tožeča stranka navaja v prvi vrsti kršitev pooblastila za odločanje po prostem preudarku, kot tudi napako v postopku in zlorabo oblasti glede na to, da so ji bile dane zelo negativne in škodljive ocene na osnovi dejstev, ki se niso nanašala na zadevno obdobje.
   Tožeča stranka nadalje navaja odsotnost obrazložitve izpodbijanega akta in trdi, da je že več let žrtev psihičnega nadlegovanja svojih nadrejenih. Po mnenju tožeče stranke naj bi se to kazalo v pripombah, vsebovanih v izpodbijanem poročilu.
   Tožeča stranka končno navaja, da tožena stranka ni upoštevala njenega posebnega položaja, ki jo izpostavlja hudim psihičnim motnjam, ob spremembi njenih nalog. Zato naj le-ta ne bi izpolnila svoje dolžne skrbnosti in naj bi kršila načelo dobre uprave.